**ประชุมติดตามและประเมินผลการดำเนินงานในโครงการ ศวนส.**

**วันที่ 14-15 ธันวาคม 2563**

**ณ ห้องประชุม 1402 ชั้น 14 (ตึก LRC) อาคารศูนย์ทรัพยากรการเรียนรู้คุณหญิงหลงฯ มหาวิทยาลัยสงขลานครินทร์ อ.หาดใหญ่ จ.สงขลา**

**.................................**

**วัตถุประสงค์**

1. เพื่อร่วมประชุมการรายงานผลการดำเนินงานการขับเคลื่อนสุขภาวะ 4 ประเด็น
2. เพื่อปฏิบัติการกลุ่มหาข้อสรุปเนื้อหาการสื่อสารการขับเคลื่อนประเด็น

**สรุปการประชุม**

**วันที่ 14 ธันวาคม 2563**

 **ดร.เพ็ญ สุขมาก** รายงานที่มาของการงานดำเนินงานโครงการขับเคลื่อนประเด็นต่างๆ

ประเด็นการจัดการภัยพิบัติ ทำงานร่วมกัน 6 เครือข่าย

ประเด็นความมั่นคงทางสุขภาพ การแพทย์พหุวัฒนธรรม และการจัดการสุขภาวะท่ามกลางวิกฤตความรุนแรง

ความมั่นคงทางด้านมนุษย์ ปี 1 ปี 2 เชื่อมกลไกระบบสุขภาพระดับตำบลอำเภอจังหวัด สังเคราะห์โมเดลกลไกสุขภาพระดับตำบลขยายผล 8 จังหวัด

ประเด็นสื่อสาธารณะกับการขับเคลื่อนโดยเครือข่ายสื่อซึ่งในเฟสแรก เชื่อมเครือข่ายสื่อ 7จังหวัด เฟส 2 ขยายเครือข่ายสื่อเป็น 14 จังหวัด และในเฟสที่3 จะต้องยกระดับการสื่อสารไปในเชิงนโยบายมากขึ้น เป็นที่มาของการจัดประชุมในวันนี้เนื่องจากทีมสื่อจะต้องไปทำงานร่วมกับทุกทีม

เรื่องการพัฒนาศักยภาพของทีมเครือข่ายที่เป็นคนทำงาน ที่ต้องทำงานกับนักวิชาการ เช่นการติดตามประเมินผลมีระบบการติดตามประเมินผลในระบบออนไลน์

**พื้นที่เป้าหมายการทำงานจะครอบคลุมตามประเด็น**

ความมั่นคงทางอาหาร ระนอง ชุมพร นครศรีธรรมราช นราธิวาส

ความมั่นคงทางมนุษย์ ที่มีกลไก 8 พื้นที่ มีชุมพร ระนอง พังงา ตรัง พัทลุง นราธิวาส

การท่องเที่ยวโดยชุมชน อยู่ฝั่งอันดามัน สตูล ตรัง กระบี่ ภูเก็ต พังงา ระนอง

การแพทย์พหุวัฒนธรรม 3 จังหวัดภาคใต้ตอนล่าง และ 4 อำเภอของสงขลา สตูลบางส่วน

การจัดการภัยพิบัติ คือ 6 จังหวัดอันดามัน และนราธิวาส

กล่าวถึงตัวชี้วัด ที่ทาง สสส.ไว้กำหนดไว้ (มีเอกสารอ้างอิงจาก ศวนส.)

1. เกิดเครือข่ายคณะทำงานในการขับเคลื่อนระบบอาหารในระดับพื้นที่ภาคใต้ เป็นกลไกระดับภาค
2. เกษตรกรชาวสวนยางที่มาร่วมโครงการทำพืชร่วมยาง ใน 4 จังหวัด หลังจากเข้าสู่กระบวนการแล้วจะต้องกลับไปสร้างปฏิบัติการในพื้นที่ได้จริง 90% ของพื้นที่ และมีผลผลิตที่เป็นอาหารปลอดภัย 90%ของผู้เข้าร่วมโครางการ เศรษฐกิจครัวเรือนต้องดีขึ้น 90% จำนวนเกษตรกรที่ทำเกษตรอินทรีย์อาหารปลอดภัยเพิ่มขึ้น 90% เกิดแผนระบบอาหารในกองทุนตำบล 80 โครงการ (จังหวัดละ 20 โครงการ)
3. กลไกสุขภาพ มีตัวชี้วัด 6 ตัว ผู้ประเมินต้องออกแบบร่วม
4. ท่องเที่ยวชุมชนต้องเกิดเครือข่ายท่องเที่ยวชุมชนระดับภาค และมีรายได้เพิ่มขึ้นอย่างน้อย 30 %
5. การพหุวัฒนธรรม
6. ปัจจัยเสี่ยง
7. การจัดการภัยพิบัติ

**ผศ.ดร.พงค์เทพ สุธีรวุฒิ** กล่าวถึงการทำงานในเฟส 3 เน้นการผลักดันให้เกิดข้อเสนอเชิงนโยบาย ซึ่งมีขั้นตอนกระบวนการของนโยบายสาธารณะ

ขั้นตอนที่ 1 ทำไมต้องมีนโยบายนี้ ยกตัวอย่างประเด็นเกษตรและอาหาร คำถามคือ ปัญหาของเรื่องความมั่นคงทางอาหารมันรุนแรงมีขนาดมากถึงขั้นจะต้องแก้ปัญหาหรือไม่ แล้วการแก้ปัญหาจะมีนโยบายอะไรมาแก้ปัญหานี้

ขั้นตอนที่ 2 มีทางเลือกอะไรบ้าง ทางเลือกใดดีที่สุด เช่น ทางเลือกในการทำพืชร่วมยาง การทำพืชเกษตรประณีต เกษตรผสมผสาน เรื่อง 1 ไร่หลายแสน

ขั้นตอนที่ 3 จะเอานโยบายไปปฏิบัติได้อย่างไร ซึ่งมีข้อเสนอที่จำเป็นว่าใครต้องทำอะไรบ้าง เช่นถ้าทางเลือกเป็นพืชร่วมยาง ผู้เกี่ยวข้องเป็นใครและต้องทำอะไรบ้าง เกษตรและสหกรณ์จังหวัดต้องทำอะไรบ้าง สภาเกษตรกร ต้องทำอะไรบ้าง ซึ่งต้องมีการผลักดันให้เกิดการขับเคลื่อน ในกลุ่มระดับนโยบาย และผู้ปฏิบัติงาน ข้อเสนอเชิงนโยบายที่ได้รับการเห็นด้วย

ขั้นตอนที่ 4 การประเมินนโยบาย ว่าดีจริงหรือไม่ ถ้าดีจะทำให้ดีขึ้นอย่างไร ถ้าไม่ดีจะปรับปรุงอย่างไร

ในทางปฏิบัติจะวนกลับไปในตามขั้นตอน และไปตรวจสอบดูว่าแนวทางนโยบายตอบโจทย์หรือแก้ไขปัญหาความยากจน และขาดแคลนอาหารได้จริงหรือไม่

โดยเครือข่ายสื่อ จะต้องมาดูว่า จะช่วยในการขับเคลื่อนนโยบายนี้อย่างไร จะต้องไปทำวิเคราะห์ผู้มีส่วนได้ส่วนเสีย ว่าใครมีอิทธิพลต่อการขับเคลื่อนนโยบายนั้น จะมีกลุ่มภาคีหลัก และภาคียุทธศาสตร์ เช่นถ้าต้องการทำให้เกิดพืชร่วมยางได้ทุกจังหวัดใครเป็นภาคีหลัก ใครคือภาคียุทธศาสตร์ ภาคีหลักคือคนที่มีหน้าที่ขับเคลื่อนเรื่องนี้ ส่วนภาคียุทธศาสตร์คือผู้ที่จะทำให้เกิดการเปลี่ยนแปลงไปสู่ความสำเร็จและมีการขับเคลื่อนนโยบาย

**การรายงานผลการดำเนินงาน**

ประเด็นสื่อสาธารณะ คุณอานนท์ มีศรี ได้ชี้แจงการดำเนินงานเรื่องการสื่อสารการขับเคลื่อนประเด็นหลัก4ประเด็นโดยใช้เครือข่ายสื่อ 14 จังหวัด ทั้งเครือข่ายสื่อเดิมและเครือข่ายใหม่ ทำงาน 2 ระดับ กับประเด็นที่ขับเคลื่อนมองถึงวิธีการทำงานร่วมกันโดยจัดรูปแบบเป็นกองบก.ย่อย มีการแมปปิ้งประเด็นการสื่อสารจับคู่กับเครือข่ายสื่อเพื่อสื่อสารภายใต้ประเด็น แต่ก็ยังมีปัจจัยหลายอย่างที่จะทำให้การสื่อสารมีปฏิบัติการที่จะนำไปสุ่การเปลี่ยนแปลงในระดับนโยบายได้ ทั้งในเรื่องของกระบวนการสื่อสารเองที่มีทั้งการสื่อสารที่เอนเอียง ข่าวปลอม และเนื้อหาในการสื่อสารที่ไม่เพียงพอ การทำเนื้อหาร่วมกันยังไม่เกิด เนื่องจากความพร้อมของแต่ละประเด็นงานไม่เท่ากัน เพื่อให้การสร้างปฏิบัติการสื่อสารร่วมกัน สร้างเนื้อหาร่วมกัน หาวิธีการไปสู่ผลลัพธ์ ใครที่เป็นภาคีสำคัญในการผลักดันสู่การเปลี่ยนแปลง รวมทั้งการติดตามการเปลี่ยนแปลงจากปฏิบัติการเชิงนโยบาย ท้ายสุดก็มีเวทีการถอดบทเรียนการทำงานของเครือข่ายสื่อ ที่ผ่านมาทั้งเฟส 1 และเฟส 2 โดยมีทีมติดตามประเมินผลมาช่วยให้ข้อมูลและข้อเสนอแนะต่างๆ สำหรับสิ่งที่ต้องทำเพื่อการขับเคลื่อนไปข้างหน้าจำเป็นต้องเชิญเครือข่ายประเด็นมาประชุมร่วมกันในวันนี้ เพื่อช่วยกันกำหนดรูปแบบเนื้อหา สถานที่วันเวลา ที่จะทำงานร่วมกัน โดยทีมสื่อได้กำหนดหน้าที่บทบาทการทำงานของเครือข่ายสื่อ แบ่งตามโซนจังหวัด ซึ่งในแต่ละโซนก็จะมีประเด็นขับเคลื่อนอยู่แล้ว เช่น โซนอันดามัน มีจังหวัด กระบี่ พังงา ตรัง ภูเก็ต มีประเด็นขับเคลื่อนเรื่องภัยพิบัติ การท่องเที่ยว มีเครือข่ายสื่อจังหวัดพังงา โดยคุณทวีศักดิ์ ปิยะวิสุทธิกุล และคุณนิตยา ราชานา พื้นที่ใต้ล่างจังหวัดสงขลา และ 3 จังหวัดทางใต้ ขับเคลื่อน เรื่องการแพทย์พหุวัฒนธรรม และภัยพิบัติ เครือข่ายสื่อ คุณนิพนธ์ รัตนาคม ทางใต้บน จังหวัดชุมพร และระนอง และสุราษฎร์ธานีบางส่วน ขับเคลื่อนประเด็นความมั่นคงทางอาหาร และความมั่นคงของมนุษย์ เครือข่ายสื่อโดยคุณต้นน้ำ ส่วนสมาคมสื่อชุมชนภาคใต้นครศรีธรรมราชซึ่งเป็นแม่ข่ายของเครือข่ายสื่อภาคใต้ จะดูแลภาพรวมของการสื่อสารทั้งหมด และ รับผิดชอบพื้นที่จังหวัดนครศรีธรรมราช สุราษฎร์ธานี พัทลุง ประเด็นขับเคลื่อนเรื่องความมั่นคงทางอาหาร การปลูกพืชร่วมยาง ปัจจัยเสี่ยง ทีมกลางจะต้องรับผิดชอบในการดูแลเรื่องคอนเท้นต์ทั้งหมด

**ประเด็นความมั่นคงอาหาร**

ขับเคลื่อนประเด็นในกลุ่มเป้าหมาย 4 จังหวัด คือระนอง ชุมพร นครศรีธรรมราช และนราธิวาส โดยให้เครือข่ายในแต่ละจังหวัดดำเนินการในพื้นที่ ส่วนทาง สนส. ได้ลงพื้นที่ระนอง พบผู้ว่าจังหวัดระนองเพื่อขับเคลื่อนงานยุทธศาสตร์อาหาร และมีการประชุมกับนายแพทย์สสจ. ซึ่งก็มีการรับว่าจะรับไปทำร่างยุทธศาสตร์อาหารจังหวัดระนอง และยังได้ลงพื้นที่จังหวัดนครศรีธรรมราช พบรองผู้ว่าฯ คุณไตรรัตน์ ชัยรัตน์ และ สส. เขตปากพนัง สสจ. ทีมงานจาก รพ.ปากพนัง และเครือข่ายสมัชชาสุขภาพจังหวัดนครศรีฯ หารือแนวทางการขับเคลื่อนงานยุทธศาสตร์อาหารจังหวัด และคัดเลือกพื้นที่ อ.หัวไทรทำเรื่องตลาดปลอดภัย

**จ.นราธิวาส** มียุทธศาสตร์ระบบอาหารอยู่แล้ว และลงไปคุยและจะมีการขับเคลื่อนเรื่องข้าวอย่างเดียวโดยคุยกับเครือข่ายที่ทำเรื่องข้าว อ.ตากใบ อ.บาเจาะ และอ.แว้ง ซึ่งเน้นการทำเพื่อบริโภคมากกว่าออกสู่ตลาด แลการเก็บเมล็ดพันธุ์ข้าว การขึ้นทะเบียนพันธุ์ข้าวซึ่งยังมีปัญหาเกี่ยวกับขั้นตอนการรับรองที่จะต้องขับเคลื่อนผลักดัน และมีอีกเรื่องที่จะทำคือเรื่องการทำแผนบูรณาการระบบอาหาร และโภชนาการที่ สมวัย ใน10 ท้องถิ่น ทำแผนของบประมาณกองทุนตำบล

**ประเด็นพืชร่วมยางของนราธิวาส** มีเกษตรกร 10 ราย เชิญอ.ปราโมทย์ ให้ความรู้โดยใช้โมเดลสงขลา และมาดูงานที่สงขลา มีที่เริ่มทำแล้ว 7 ราย ส่วนใหญ่เป็นไม้ผล และ พืชสละ จุดแข็งคือกลไก กยท. เห็นผลประโยชน์ และอาจจะต้องกระตุ้นตัวเกษตรกร อีก 9-10 เดือน น่าจะสามารถประเมินผลได้

**คุณทวีวัตร เครือสาย** จากชุมพร ระบบอาหารจังหวัดชุมพร ประชุมกับ กยท.ชุมพร 2 ครั้ง และกำลังทำข้อมูลแปลต้นแบบ 3 พื้นที่ ท่าแซะ ละแม หลังสวน เกษตรกรเข้าร่วม 18 ราย แต่มีหลักๆ10 ราย มีรับงบ ทำโซล่าเซลจาก กยท. อีกส่วนคือการขับเคลื่อนระบบอาหารจังหวัดชุมพร พิจารณาการจัดทำร่างยุทธศาสตร์ระบบอาหารจังหวัดชุมพร ตำบลบูรณาการอาหารมีการประชุมทำความเข้าใจ และให้แต่ละตำบลไปทำข้อมูลเพื่อจัดทำแผนในครั้งต่อไป อีกงานก็ไปช่วยประชุม กับ กยท. ระนอง ในการขับเคลื่อนพืชร่วมยาง

**การท่องเที่ยวโดยชุมชน มี 6 ทีม 6 จังหวัด**

เฟสแรกออกแบบการประเมิน

เฟส 2 ประเมินสุขภาวะการท่องเที่ยวชุมชน กำหนดแนวทางในการทำยุทธศาสตร์การท่องเที่ยวโดยชุมชน หลังสถานการณ์โควิด ให้ลงเก็บข้อมูลเพิ่มเพื่อประเมินผลกระทบจากสถานการณ์โควิด ผลที่เกิดขึ้นจะกระทบตัวคน เศรษฐกิจ และทรัพยากรธรรมชาติ หลายพื้นที่มีรายได้โดยตรงจาการท่องเที่ยวโดยชุมชน เช่น กระบี่ ทุ่งหยีเพ็ง ระนองบ่อหิน สินค้าแปรรูป กระขายรายได้จากนักท่องเที่ยว จากบริการอื่นๆในพื้นที่เช่นเรือรับจ้าง รถรับจ้าง การรับฝากรถ ฐานทรัพยากรที่ถูกใช้ไปการท่องเที่ยวโดยชุมชนมีผลกระทบไม่มากนัก มีเรื่องขยะพอมีบ้างแต่สามารถจัดการได้ สิ่งที่สำคัญทำให้ชุมชนลุกขึ้นมาจัดการฐานทรัพยากรของตัวเองได้ดีขึ้น บางพื้นที่ สามารถไปร่วมกับระบบขนส่งระหว่างจังหวัด ลูกค้าเข้าสู่การท่องเที่ยวชุมชนมากขึ้น ความก้าวหน้าล่าสุด มีข้อเสนอแนะทางยุทธศาสตร์ ซึ่งมีเรื่องสำคัญๆ เช่นเรื่องการพัฒนาคน ทักษะการจัดการกลไกบัญชี การทำมาร์เก็ตติ้ง ข้อเสนอที่ให้แก้ปัญหาอุปสรรค นโยบายการสนับสนุนจากรัฐระบบการลงทะเบียนไม่รองรับต่อวิสาหกิจชุมชน ทำให้เสียโอกาส การสื่อสารและเทคโนโลยี บรรจุภัณฑ์ สร้างความเข้มแข็งของชุมชนให้มีการหนุนเสริมซึ่งกัน การทำงานในรูปแบบเครือข่ายเพิ่มขึ้นช่วยสร้างความเข้มแข็งให้เครือข่ายท่องเที่ยวพัฒนา พัฒนาแอพพลิเคชั่น เอนเกตกับแพลทฟอร์มในตลาด

โดยสรุปจะนำยุทธศาสตร์เหล่านี้แปลงสู่การปฏิบัติในระดับนโยบายได้อย่างไร

รวมทั้งการจัดการในภาวะวิกฤต ให้ชุมชนมีความรู้ในการปรับตัวในช่วงภาวะวิกฤตว่าชุมชนสามารถจัดการและมีความน่าเชื่อถือเรื่องความปลอดภัยและความกังวลของลูกค้า

**ขับเคลื่อนกลไกเขตสุขภาพ** แบบมีส่วนร่วม ต้องการได้ชุดความรู้ที่เป็นรูปแบบการดำเนินงานของกลไกสุขภาพ และนำไปประยุกต์ใช้กับพื้นที่ในเฟสต่อไป มีการคัดเลือกพืชที่ 8 พื้นที่ อ.เมืองชุมพร จ.ชุมพร อ.กาญจนดิษฐ์ จ. สุราษฎร์ธานี อ.ฉวาง จ.นครศรีธรรมราช อ.เกาะยาว จ.พังงา เขต 12 มี อ.เมือง จ.พัทลุง อ.มนัง จ.สตูล อ.บางกล่ำ และ อ.เทพา จ.สงขลา อ.ยะหริ่ง จ.ปัตตานี

**การจัดการทางสุขภาวะ** ต้องการให้เกิดบัณฑิตอาสา จำนวน 200 คน ทั้ง 5 จังหวัด ที่มีศักยภาพในการดำเนินโครงการพัฒนาโครางการ การติดตามประเมินผลโครงการ การจัดการปัจจัยเสี่ยงในพื้นที่ และให้ได้ข้อเสนอเชิงนโยบายกับการดำเนินงานสันติสุขภาวะในพื้นที่ แต่พบว่าในพื้นที่มีบัณฑิตอาสา 300 คน ก็ต้องพัฒนาไปพร้อมกันทั้งหมด ได้โครงการเข้าสู่ระบบกองทุน 385 โครงการทั้ง 5จังหวัด แต่ต้องคัดเลือกโครงการอีกครั้ง

**การแพทย์พหุวัฒนธรรม**  เป็นการยกระดับงานที่ทำอยู่เดิมให้เป็นระบบมากขึ้น ศูนย์อนามัยที่ 12 มีการแลกเปลี่ยนเรียนรู้ระหว่างกลุ่ม มีโรงพยาบาลนำร่องในแต่ละจังหวัด

**การจัดการภัยพิบัติ 2** นราธิวาส ทำเรื่องป่าพรุร่วมกับ ปภ.จังหวัดหาแนวทางความร่วมมือกับการจัดการภัยพิบัติ ได้ตัวแบบในการแก้ไขปัญหาที่ทำโดยชุมชน อยู่ในช่วงที่ศึกษาแนวทางที่ ปภ. ให้ไว้ ก่อนหน้านั้นสัก ปี ที่รัฐ องค์กรชุมชน และ ปภ.เคยทำอยู่คุณไมตรี จงไกรจักร

**ข้อแนะนำแนวทางในการขับเคลื่อนงานในเฟสต่อไป** (ผศ.ดร.พงค์เทพ สุธีรวุฒิ )

1. ศึกษาตัวแบบจากเฟส 1 บวกกับปรากฏการณ์ในพื้นที่
2. ออกแบบให้เหมาะกับพื้นที่ อาจจะทดลองขยายผลในพื้นที่
3. ประเมินผลการทำงานโครงการ และผลกระทบที่เกิดขึ้น (ทีมประเมิน)
4. พัฒนาเป็นข้อเสนอเชิงนโยบาย(ทีมประเมิน)
5. หน่วยงาน ส่วนกลาง ต้องมีนโยบายและมาตรการ(ทีมสื่อ)
6. ขับเคลื่อนโยบายสู่การปฏิบัติ(ทีมสื่อ)

**การขับเคลื่อนนโยบายสาธารณะ ต้องทำใน 2 ระดับ** (ผศ.ดร.พงค์เทพ สุธีรวุฒิ )

1. ระดับ Policy Maker ภาคีหลัก ภาคียุทธศาสตร์ ทำให้เกิดการรับรู้ กับสถานการณ์ พัฒนาเป็นข้อเสนอเชิงนโยบาย เป็นทางเลือก (มาจากการทดลอง/ปฏิบัติการ)
2. ระดับปฏิบัติการ
	1. ขับเคลื่อนให้เกิดการยอมรับ(สื่อมีส่วนสำคัญช่วยให้เกิดความสำเร็จ) มีเหตุผลสำคัญ มีประสบการณ์ที่ประสบความสำเร็จ มีวิธีการนำนโยบายสู่การปฏิบัติ รวมทั้งกลไกสนับสนุน
	2. การแปลงนโยบายสู่แผนโครางการ กิจกรรม

**กิจกรรมปฏิบัติการห้องย่อย**

การแบ่งกลุ่ม ตามประเด็นหลัก ประเด็น และให้ทีมสื่อเป็นพี่เลี้ยงเข้าร่วมปฏิบัติการกลุ่มทุกกลุ่ม เพื่อแลกเปลี่ยน ทำความเข้าใจ กับเนื้อหาการขับเคลื่อนของแต่ละประเด็น ให้ทีม สื่อแต่ละกลุ่มนำข้อมูลไปประมวลเพื่ออกแบบ การสื่อสาร คิดคอนเท้นต์ให้ตรงกับความวัตถุประสงค์ และ เป้าหมายการขับเคลื่อนประเด็น

**วันที่ 15 ธันวาคม 2563**

รายงานผลปฏิบัติการกลุ่ม โดยทีมสื่อชี้แจงแนวทางการทำงานในช่วงเวลาตั้งแต่ต้นปี 2564

1. ทีมเครือข่ายสื่อปฏิบัติการกลุ่มร่วมกับประเด็นงานที่ขับเคลื่อนโดยแบ่งตามโซนจังหวัด 3 โซน อันดามัน ใต้บน ใต้ล่าง รับผิดชอบงานสื่อสารตามประเด็นที่แต่ละพื้นที่ขับเคลื่อนอยู่ เช่น อันดามัน มีประเด็นภัยพิบัติ และ การท่องเที่ยว ซึ่งเป็นประเด็น สุขภาวะด้านสิ่งแวดล้อม จับคู่กับเครือข่ายสื่อพังงา คุณ ทวีศักดิ์ และคุณนิตยา เป็นผู้ผลิตคอนเทนต์การสื่อสาร โซนใต้บน คือชุมพร สุราษฎร์ธานี ระนอง มีประเด็นความมั่นคงทางอาหาร รับผิดชอบ โดยเครือข่ายสื่อชุมพร คุณศาสนะ กลับดี และคุณศิลาพร มะหมัดเหม โซนจังหวัดภาคใต้ตอนล่าง พัทลุง สงขลา ยะลา นราธิวาส ขับเคลื่อนประเด็นสุขภาวะชายแดนใต้ การแพทย์พหุวัฒนธรรม และความมั่นคงทางอาหาร รับผิดชอบโดยเครือข่ายสื่อสงขลาคุณนิพนธ์ รัตนาคม

ส่วนภาคจังหวัดภาคใต้ตอนกลาง พื้นที่ นครศรีธรรมราช สุราษฎร์ธานีบางส่วน รับผิดชอบโดย สมาคมสื่อชุมชนภาคใต้นครศรีธรรมราช โดยเครือข่ายสื่อแต่ละโซนนำข้อมูลจากการปฏิบัติการกลุ่มไปทำแผนการสื่อสารและคิดคอนเทนต์ ให้ตรงสอดคล้องกับความต้องการของประเด็นงาน

1. การประชุมเน้นให้แต่ละเครือข่ายชี้แจงและยืนยันแผนงานให้มีความเข้าใจตรงกันอีกครั้งเนื่องจากวัตถุประสงค์ของการสื่อสารเพื่อให้เกิดการรับรู้และเรียนรู้กระบวนการทำงานของการขับเคลื่อนงาน จะต้องมี เนื้อหา รูปแบบ และช่องทางการสื่อสาร ที่ชัดเจนและสอดคล้องกับแผนการขับเคลื่อนประเด็นงานในแต่ละช่วงเวลา
2. ทีมสื่อจะต้อง ใช้เครื่องมือการสื่อสาร เป็นทั้งการแจ้งข้อมูลและการกระจายข้อมูล เราชูเรื่องของการสื่อเพื่อการเปลี่ยนแปลง ออกแบบเพื่อสื่อให้เห็นว่ากระบวนการขับเคลื่อนที่สำเร็จเป็นอย่างไร สามารถนำไปใช้ประโยชน์ในงานได้จริง
3. การคิดคอนเทนต์ต้องคำนึงถึงกลุ่มเป้าหมายที่เราจะสื่อสารว่าเป็นผู้เกี่ยวข้องในระดับใด ข้อมูลที่ได้รับจากการสื่อสารไปแล้วนั้นสามารถกระตุ้น ผลักดันให้เกิดการขับเคลื่อนสู่การปฏิบัติที่ในส่วนของภาคีหลัก และภาคียุทธศาสตร์ หรือแม้แต่กลุ่มองค์กร ประชาชนเกษตรกร